મહત્વની વાત એ છે કે, એવા રાજયો જે સામાન્ય રીતે ત્રાસવાદની સમસ્યાનો સામનો કરી રહ્યા છે ત્યાં આ કલમનો સૌથી વધુ ઉપયોગ કરવામાં આવ્યો છે. દા.ત. જમ્મુ અને કાશ્મીર જયાં કાયમ ભારત વિરોધી નારા લાગતા હોય છે ત્યાં ૨૦૧૪માં રાષ્ટ્રદ્રોહનો એક પણ મામલો નોંધાયો નથી. જમ્મુ-કાશ્મીરના વરિષ્ઠ પોલીસ અધિકારી જણાવે છે કે, જો અમે ખીણમાં ભારત વિરોધી નારા લગાવનારા પર રાષ્ટ્રદ્રોહનો કેસ નોંધાવીએ તો અમારે રોજ ઓછામાં ઓછા ર૦ કેસ નોંધવા પડશે. આ સ્થિતિ સારી કરવાને બદલે ખરાબ કરી દેશે. હૂર્રિયતના ચેરમેન ગિલાની જયારે દિલ્હી જાય છે અને લોકોને સંબોધન કરતી વેળાએ સૌને ભારત વિરૂધ્ધ ભડકાવે છે તો તેમની વિરુદ્ધ રાષ્ટ્રદ્રોહનો કેસ નોંધાતો નથી.